**Årsmelding fra Faggruppe for gynekologi 2021**

Medlemmer:

Fra tidligere: Marianne Natvik(leder), Kari Løvendahl Mogstad, Sara Kalstad

Avgått medlem: Kiana Kasiri

Nye medlemmer: Marius Johansen, Kamilla Stylo Czowincki, Mari Bjørkman

Motivasjon:

Gruppen er på vei ut av tidligere års «dvale» og som enkeltpersoner er vi fortsatt aktive i kvinnehelsedebatten med foredrag, artikler, arbeidsgrupper og i kursvirksomhet.

Vi er opptatt av at problemstillinger innen gynekologi er viktig del av fastlegerollen. Vi ser at oppgavene i dette faget også utføres av jordmødre og gynekologer. Vi ønsker at fastlegene skal kjenne at de engasjerer seg i disse oppgavene og at de opplever at de er gode på kvinnehelse, hormoner og gynekologiske problemstillinger. Vi ønsker å bidra til at fastlegen kjenner seg tryggere i dette faget. Vi ønsker også å bidra til godt samarbeid med jordmødre og gynekologer.

**Aktivitet:**

Møter:

Gruppen hadde 2 møter i 2021.

Vi jobber med:

* Planlegging av gynkurs på Våruka 2022.
* Hvordan bidra til informasjon og kunnskapsformidling til fastleger

Prosjekt vi planlegger: Lage små filmer som kan deles målrettet til fastleger i sosiale media.

Tema: endometriose, eldre og seksuell helse, prevensjon, menopause ++

* Fastlegen og kvinnehelse

Gruppen er aktiv og engasjerer seg i diskusjonen rundt kvinnehelse i samfunnet. Problematisering av jordmødre og andre helseaktører som vil «overta» kvinnehelsen.

Kurs:

Vi skal holde kurs under Våruka 2022.

Marius, Kari og Marianne bidrar med foredrag på kurs arrangert av andre.

Gruppedeltagelse:

* Kari Løvendahl Mogstad sitter i Rådgivningsgruppen for Livmorhalsprogrammet som representant for NFA. Hun har kommet med innspill fra gruppen til det forumet.
* Marianne Natvik sitter som representant i Regional arbeidsgruppe for implementering av HPV primærscreening, HSØ.
* Marianne Natvik sitter som en av 4 representanter fra NFA i Helsedirektoratets arbeidsgruppe for gjennomgang av retningslinjene for svangerskapsdiabetes.
* Kari Løvendahl Mogstad var invitert som innleder ved Kvinnehelseutvalgets webinar om fastlegenes møte med kvinners helse, i Oslo den 281021.
* Marianne Natvik deltar arbeidsgruppen for de Nasjonale faglige retningslinjer for antibiotikabruk i primærhelsetjenesten, gruppen for genitale infeksjoner. Nye retningslinjer ble lansert november 2021.
* Kiana Kasiri har inntil høst 2021 deltatt i Prosjektgruppen «Eldre og seksuell helse», ledet av Sex og Politikk.
* Marianne Natvik har blitt del av Steriliseringsrådet fra høst 2021.
* Marius Johansen og Marianne Natvik sitter i Helsedirektoratets arbeidsgruppe for endometriose.

Livmorhalsscreeningprogrammet / #sjekkdeg-kampanjen

Kampanjen ble arrangert september 2021. Fastlegen har fått en tydeligere rolle i kampanjen.

Vi engasjerer oss i kampanjen på ulike måter. Samarbeid med Kreftforeningen, media (NRKP3 stunt med live livmorhalsprøvetaking).

Vi har tidligere i samarbeid med Kreftforeningen redigert brevet som sendes ut til kvinnene for å minne dem på å ta Livmorhalsprøven. Sommer 2021 kom det frem at endringen ikke var kommet inn i brevene. Dette er rettet opp nå.

Facebookgruppen Faggruppe for gynekologi

Deler relevante artikler og temaer når det er aktuelt. Plan om å øke aktiviteten her.

Høringssvar

Nov 2021: «Opptak på byttelisten» - Uttalelse rundt utfordringen med at Levosert er byttbar med Mirena.

Hilsen faggruppe gynekologi, 170322